Abigail Folger

Abigail Anne Folger Mejía (San Frantzisko, Kalifornia, AEB, 1943ko abuztuaren 11 – Los Angeles, Kalifornia, 1969ko abuztuaren 9a) estatubatuar ekintzailea, socialitatea eta gizarte-langilea izan zen. Cafés Folger enpresaren oinordeko ezaguna izan zen, 1969an Charles Manson kriminalaren jarraitzaileek Cielo Driven egindako sarraskiaren biktimetako bat izateagatik ezaguna.

 Bizitza 
Abigailen aita Peter Folger (1905-1980) enpresaburu mitikoa zen eta itaren aldeko aitona J.A. Folger (1835–1889) Folgers Coffee Companyko presidentea. Ama Inez "Pui" Mejia (1907-2007), El Salvadorreko kontsul nagusiaren alaba eta El Salvadorreko jatorria zuen Kaliforniako lurjabe familia entzutetsu bateko kidea zen. Neba gazteagoa zuen, Peter Jr.

Gurasoak berrogeita hamarreko hamarkadaren hasieran dibortziatu ziren eta aita berriro ezkondu zen eta bi ume gehiago izan zituen. Neskatoentzako Catalina eskolara joan zen Carmelen (Kalifornia). Gero, Radcliffeko Unibertsitatean graduatu zen ohorez, eta Harvardeko Unibertsitateko Artearen Historiako graduondokoa jaso zuen (Christopher Marloweren lanetako politikari buruzko tesi gorena idatziz).

 Ibilbidea 
Hainbat lan egin zituen New York hiriko arte galeria, liburu denda eta aldizkari argitaletxeetan. Lan egiten zuen liburu-dendako festa batean ezagutu zuen Jerzy Kosinski idazle poloniarrak Wojciech "Voytek" Frykowski immigrante berria, noizbehinkako aktorea eta Roman Polanski zinema-zuzendariaren lagun mina, sasoi hartan Hollywood osoan droga gehien eman zuen “dealer” (banatzaileetako bat).

Frykowski ez zen trebea ingelesez hitz egitean, horregatik Abigailekin frantsesez komunikatzen zen (Frykowskik jariotasuna hartua zuen hizkuntza horretan Parisen egon zen bitartean). Abigailek New York hiria erakutsi zion, bere ingelesarekin lagundu eta amerikar ohiturak erakutsiz (berak bere koadernoan obedientziaz idatzi zituenak), eta handik gutxira harreman sentimentala hasi zuten.

1968an, Los Angeleseko Woodstock Roadera joan ziren elkarrekin bizitzera, The Mamas & the Papas (Mama Cass izenarekin ezagunagoa) taldeko Cass Elliot abeslariaren etxea alokatuta. Denbora horretan, Abigail borondatezko gizarte langilea bihurtu zen, eta bere denbora librea eman zuen Haight-Ashbury Klinika Medikoan bere jaioterriko San Frantziskon eta Los Angeles Konderriko Ongizate Departamentuan zein beste erakunde batzuetan.

1969ko udan, Abigailek Jay Sebringek San Frantziskon zuen ile-apaindegi berria finantzatzen lagundu zuen.

 Heriotza 
1969ko abuztuaren 8ko gauean, Jay Sebringek Sharon, Abigail eta Wojciech (Voitek) jatetxe mexikar batera eraman zituen afaltzera, El Coyotera. Laurak Cielo Drivera itzuli zirenean, Polanskytarren etxea zegoen tokira, Voytek egongelako sofan eseri zen, Abigail bere logelara joan zen liburu bat irakurtzera, eta Sharon eta Jay logela nagusira joan ziren hitz egitera.

Gau hartan, Charles Mansonek Tex Watson, Susan Atkins, Patricia Krenwinkel eta Linda Kasabian sektako kideei agindu zien Sharon Tate aktoreak okupatutako etxera joan eta han ikusten zituzten okupatzaile guztiak akabatzeko. Beste biktima bat Steven Parent izan zen, zoritxarrez, etxaldeko basozain eta lorazaina bisitatu zituena eta Polansky senar-emazteak ezagutzen ez zituena, kasualitatez, handik ateratzen ari zen gaztea, bere autoan hil zen, bularrean lau tiro eta sabelean bat jaso ostean.

Etxetzarrera sartu zirenean, Abigail hiltzaileetako bat laguna zela pentsatu zuen, eta, bere liburutik begirada altxatuta, irribarre egin eta eskuaz agurtu zuen. Patricia Krenwinkel Mansonen jarraitzaileetako bat zen. Abigail bere logelatik egongelara eraman zuen, gero berarekin borrokatu eta sastakatu egin zuen. Folger lehen sastakada-txandaren ondoren ihes egiten saiatu zenean, laguntza eske oihuka eta korrika zihoala, ustez, Patriciak atzetik jarraitu zion. Krenwinkelen arabera, emakumeak lurrera bota zuen Folger eta lorategian sastakatzen jarraitu zuen; biktimak erregutu egin zion hauxe esanez: "Geldi, hilda nago". Krenwinkelek hain bortizki jarraitu zuen sastakatzen, ezen Folgerren kamisoi zuria gorri-gorri aurkitu baitzuten Poliziako ikertzaileek biharamunean. Folger labankadak eman ostean, Krenwinkel berriro sartu zen eta Watsoni deitu zion, eta horrek ere zazpi bat labankada eman zizkion Folgerri. Aorta arteriaren zulaketa baten ondorioz hil zen, jaso zituen hogei sastadetako batek eraginda.

Folgerren gertukoek komentatu zutenez, lehentxeago Abigailek bere gertuko lagunei eta bere psikiatrari esan zien Frykowski (Voitek) betiko uzteko asmoa zuela, drogekin zuen lotura zela eta. 26 urte bete baino bi egun lehenago hil zuten Folger. Gorpua San Frantziskora itzuli eta Redwood Cityko Crippen and Flynn izeneko hil aretora eraman zuten. Bere hileta-elizkizuna 1969ko abuztuaren 13ko goizean egin zen, Bideko Ama Birjinaren elizan. Bere hilkutxa mausoleo baten barruan utzi zuten, Holy Cross hilerrian, Colman, Kalifornian.

 Erreferentziak 

 Kanpo estekak 

Kategoria:Sanfrantziskotarrak (Kalifornia)
Kategoria:Erailak
Kategoria:Emakume ekintzaileak